ବାଇଜେମିନି

ବାଇଜେମିନି ହେଉଛି ଏକ ଅନିୟମିତ ହୃତ୍ ସ୍ପନ୍ଦନ ରୋଗ ଯେଉଁଥିରେ ପ୍ରତ୍ୟେକ ନିୟମିତ ହୃଦସ୍ପନ୍ଦନକୁ ଅନୁସରଣ କରି ଗୋଟିଏ ଅନିୟମିତ ହୃଦସ୍ପନ୍ଦନ (ଏକ୍ଟୋପିକ୍ ବିଟ୍)  ହୁଏ । ଏହି ରୋଗ ତିନୋଟି ପ୍ରକାରର ଦେଖାଯାଏ ଯଥା: ଅକାଳ ନିଳୟ ସଙ୍କୋଚନ, ସଂଯୋଗ ସ୍ଥଳ ଏବଂ ଅକାଳ ଅଳିନ୍ଦ ସଙ୍କୋଚନ । ସାଧାରଣତଃ ଏହାର କୌଣସି ଗୁରୁତ୍ୱପୂର୍ଣ୍ଣ ଲକ୍ଷଣ ନାହିଁ; ଯଦିଓ ଏକ ପରିତ୍ୟକ୍ତ ହୃତ୍‌ସ୍ପନ୍ଦନର ଅନୁଭବ ହୋଇପାରେ ।  କ୍ୱଚିତ ନିମ୍ନ ରକ୍ତଚାପ ଏବଂ ମୁଣ୍ଡ ହାଲୁକା ଲାଗିପାରେ ।  

କାରଣଗୁଡ଼ିକ ମଧ୍ୟରେ କୌଣସି ଉତ୍ତେଜକ କାମ କରେ ଯେପରିକି ମାନସିକ ଚାପ, କଫିନ୍, କୋକେନ୍; ମଦ୍ୟପାନ ; ଉଚ୍ଚ ଥାଇରଏଡ୍ ସ୍ତର ; କମ୍ ଅମ୍ଳଜାନ ( କରୋନାରୀ ଧମନୀ ରୋଗ, ଫୁସଫୁସ ଏମ୍ବୋଲିଇଜ୍ମ, ବୁଡ଼ିଯିବା); କମ୍ ପୋଟାସିୟମ୍ ସ୍ତର; ଡିଗକ୍ସିନ ବିଷକ୍ରିୟା ; ମାଇଟ୍ରାଲ ଭଲ୍ଭ ପ୍ରୋଲାପ୍ସ ଏବଂ ମାୟୋକାର୍ଡାଇଟିସ୍ ହୋଇପାରେ ।  ୧୨ଲିଡ୍ ଇଲେକ୍ଟ୍ରୋକାର୍ଡିଓଗ୍ରାମ (ECG) ସାହାଯ୍ୟରେ ରୋଗ ନିର୍ଣ୍ଣୟ କରାଯାଏ । ଭେଣ୍ଟ୍ରିକୁଲାର ବାଇଜେମିନିରେ ପ୍ରତ୍ୟେକ ସାଇନସ୍ ବିଟ୍ ପରେ ବିରାମ ନଥାଇ ଏକ ଅକାଳ ନିଳୟ ସଂକୋଚନ (PVC), ତାପରେ ଏକ ସାଧାରଣ ବିଟ୍, ଏବଂ ପରେ ଅନ୍ୟ ଏକ ଅକାଳ ନିଳୟ ସଂକୋଚନ ଅନୁସରଣ ହୁଏ ।  ଆଟ୍ରିଆଲ୍ ଏବଂ ଜଙ୍କସନାଲ୍ ବାଇଜେମିନିରେ ଦ୍ୱିତୀୟ ବିଟ‌   ଏକ ଅକାଳ ଅଳିନ୍ଦ ସଙ୍କୋଚନ (PAC) ବା ଅକାଳ ଜଙ୍କସନାଲ ସଙ୍କୋଚନ ହୋଇପରେ ।

ଫଳାଫଳଗୁଡିକ ଅକାଳ ଅଳିନ୍ଦ ସଙ୍କୋଚନ (ପିଭିସି/ PVC) ସହିତ ସମାନ । ଯଦି ପ୍ରତି ମିନିଟରେ ଛଅରୁ ଅଧିକ ପିଭିସି/PVC ଥାଏ ତେବେ ତାହା ବାଇଜେମିନିରେ ହୋଇଥାଏ ଓ ତାହାର ମୂଳ କାରଣ ଖୋଜି ଅନୁସନ୍ଧାନ କରାଯିବା ଉଚିତ । ଯେଉଁମାନଙ୍କର ଲକ୍ଷଣ ନାହିଁ ସେମାନେ ସାଧାରଣତଃ କୌଣସି ନିର୍ଦ୍ଦିଷ୍ଟ ଚିକିତ୍ସା ଆବଶ୍ୟକ କରନ୍ତି ନାହିଁ; ଅନ୍ୟଥା ବିଟା-ବ୍ଲକର,  କ୍ୟାଲସିୟମ ଚ୍ୟାନେଲ ବ୍ଲକର୍, କିମ୍ବା କ୍ୟାଥେଟର୍ ଆବ୍ଲାସନ କରାଯାଇପାରେ ।  ଫଳାଫଳ ସାଧାରଣତ ଭଲ ଥାଏ; ଯଦିଓ, ବେଳେବେଳେ ଭେଣ୍ଟ୍ରିକୁଲାର ଟାକିକାର୍ଡିଆ ହୋଇପାରେ ।  ବାଇଜେମିନି ଅପେକ୍ଷାକୃତ ସାଧାରଣ ରୋଗ ଅଟେ ।

 ଆଧାର 

Category:ଚିକିତ୍ସା ବିଜ୍ଞାନ
Category:Translated from MDWiki